**Jack Clayton**, nado en Brighton o 1 de marzo de 1921 e finado en Berkshire o 26 de febreiro de 1995, foi un director de cine británico.

Traxectoria
-----------

Clayton naceu en Brighton, e comezou a súa carreira cinematográfica coma actor infantil no filme *Dark Red Roses* (1929). Renunciando á súa aspiración de converterse en patinador de velocidade uniuse aos Denham Film Studios de Alexander Korda en 1935, aos catorce anos, subindo desde mozo dos recados ata axudante do director e montador.

Durante a guerra, traballou en moitos filmes destacados como *Wings of the Morning* (1937), primeiro filme británico en cor, e con directores estadounidenses de visita no país, coma Thornton Freeland en *Over the Moon* (1939) e Tim Whelan en *Q Planes* (1939). Como segundo axudante de director coordinou as tres unidades da produción de Korda *The Thief of Baghdad* (1940). Tamén gañou experiencia na montaxe axudando a David Lean.

Clayton dirixiu o seu primeiro filme, o documental *Naples is a Battlefield* (1944), mentres servía na Royal Air Force durante a segunda guerra mundial. A principios da década de 1950 converteuse en produtor asociado para Romulus Films, traballando en filmes como *Moulin Rouge* (1952) e *Beat the Devil* (1953), de John Huston.

En 1956 gañou o Oscar á mellor curtametraxe con *The Bespoke Overcoat*, o seu segundo filme como director, baseado nun relato de Nikolai Gogol.

A súa primeira longametraxe foi *Room at the Top* (1959), proxecto que herdou do director Peter Glenville, e que foi un éxito comercial e de crítica. A súa distribución nos Estados Unidos converteu a Clayton dun dos directores do momento, fixo unha estrela do seu protagonista, Laurence Harvey e inaugurou unha serie de filmes realistas da New Wave británica.

Seguindo a pauta que dirixiu a súa carreira, cambiou totalmente de estilo de filme no seu seguinte proxecto, a historia de pantasmas *Suspense* (1961), adaptada por Truman Capote a partir do relato de Henry James *Outra volta á torniqueta*. Ao que seguiu *The Pumpkin Eater* (1964), adaptado por Harold Pinter, e que supuxo a primeira colaboración de Clayton co músico Georges Delerue, ademais da primeira aparición da actriz Maggie Smith.

Entre 1968 e 1982 só completou un filme, *The Great Gatsby* (1974), o filme máis caro da carreira de Clayton, que tamén foi o seu filme de máis éxito comercial.

Tras sufrir un infarto en 1977 volveu ao cinema en 1982. O seu último filme foi *The Lonely Passion of Judith Hearne* (1987), mais volveu reunirse con Maggie Smith e Georges Delerue en 1992 para o telefilme *Memento Mori*.

Filmografía
-----------

### Director

* *Naples is a Battlefield* (1944, documental)
* *The Bespoke Overcoat* (1956, curtametraxe)
* *Room at the Top* (1959)
* *Suspense* (1961)
* *The Pumpkin Eater* (1964)
* *Our Mother's House* (1967)
* *O gran Gatsby (1974)*
* *Something Wicked This Way Comes* (1983)
* *The Lonely Passion of Judith Hearne* (1987)
* *Memento Mori* (1992)

Notas
-----

1. ↑  Clayton, Jack (1921–1995), BFI screenonline
2. ↑  "Synopses: Dark Red Roses". British Film Institute. Arquivado dende o orixinal o 23 de outubro de 2012. Consultado o 23 de maio de 2015.
3. ↑  Tony Sloman, "Obituary: Jack Clayton", *The Independent", 28 de febrero de 1995*
4. ↑  Brian McFarlane (ed.) *The Encyclopedia of British Film*, Londres: Methuen/BFI, 2003, p.125

Véxase tamén
------------

### Bibliografía

* *World Film Directors, Volume Two, 1945–1985*. ed. J. Wakeman. pp 224–227. Nova York: The H.W. Wilson Company, 1988.

### Ligazóns externas

* Jack Clayton en Virtual-History
* 

* Jack Clayton na IMDb *(en inglés)*.

|  |  |
| --- | --- |
| Control de autoridades | 
* Wd: Q17887
* WorldCat
* VIAF: 113721429
* Allmovie: p85216
* AlloCiné: 10417
* BIBSYS: 90852903
* BNE: XX1596396
* BNF: 12450305q
* EBID: ID
* FAST: 72765
* GEC: 0018185
* GND: 122025202
* IMDb: nm0002338
* ISNI: 000000010937324X
* LCCN: n81054786
* Munzinger: 00000012920
* NKC: pna2009505200
* NLA: 35225188
* NNDB: 000174550
* NPG: mp67253
* NTA: 071344985
* ODNB: 59798
* SNAC: w60x2qfd
* SUDOC: 096706570
* TMDb: 25630
* TVcom: jack-clayton

 |